Թերևս էլեկտրատրամեքենաները զանգվածային դարձնելու հարցն իրոք արդեն հասունացել է: Վերջերս տեղեկություն հրապարակվեց, որ Երևանում նույնպես դրա նմուշներից հայտնվել են: Սա նաև մի շատ կարևոր խնդիր կլուծի՝ կնվազեցնի նավթից ու գազից երկրների կախվածությունը, Ադրբեջանի նման երկրներն էլ կսկսեն իրենց ապրանքի համար ուրիշ կիրառության շուկաներ փնտրել: Վերջին հարյուրամյակի պատերազմների հիմնական պատճառը միշտ էլ նավթագազային շահերն են եղել, այնպես որ սա թերևս նաև խաղաղասիրական դեր կունենա: Դրան նպաստելու համար լավ կլիներ, դարն ապրած տրամվայ-տրոլեյբուսները մոռանալով, Հայաստանում նույնպես սկսեին ծուխ ու մուր արտանետող ավտոմեքենաները բնամաքուր էլեկտրամեքենաներով փոխարինելու գործընթացը: